Felicia Day

Kathryn Felicia Day (født 28. juni 1979) er en amerikansk skuespiller, forfatter og produsent. Hun er skaperen av i The Guild (2007–2013), en videoserie tilgjengelig på nett som er basert på hennes «gamer-liv», som hun også har hovedrollen i. Hun har også skrevet og spilt i Dragon Age-nettserien Dragon Age: Redemption (2011). Hun er en av grunnleggerne av nettmediaselskapet Geek & Sundry, som er mest kjent for å ha vært vert for showet Critical Role mellom 2015 og 2019. Day var styremedlem ved International Academy of Web Television fra desember 2009 til slutten av juli 2012.

På fjernsyn har Day spilt Vi i Buffy, vampyrenes skrekk (2003) og Dr. Holly Marten i Eureka (2011), og har hatt en tilbakevendende rolle i Supernatural (2021–2015, 2018–2020) som Charlie Bradbury. Hun har også hatt roller i filmer som Bring It on Again (2004) og internettmusikalen Dr. Horrible's Sing-Along Blog (2008). I april 2017 startet hun i rollen som Kinga Forrester i Mystery Science Theater 3000.

Oppvekst og privatliv 
Day ble født i Huntsville i Alabama. Da hun var syv år gammel, startet hun sin skuespillerkarriere da hun spilte Scout i en lokalproduksjon av Drep ikke en sangfugl. Hun studerte profesjonell operasang og ballett, som hun framviste ved konserter og konkurranser på tvers av USA. Hun fikk hjemmeundervisning for mesteparten av hennes barndom, og startet college da hun var 16 år gammel.

Day er en fiolinist, og kom inn på Juilliard School of Music, men valgte heller å studere ved University of Texas at Austin med et heldekkende stipend for fiolinframvisning. Hun hadde matematikk og musikkframvisning som to hovedfag, og ble uteksaminert da hun var 19 år gammel. Hun er også en videospillentusiast som spiller et bredt utvalg videospillsjangere. Mye av hennes internettserie The Guild er basert på hennes egen erfaring med videospill, spesielt da hun spilte World of Warcraft.

3. januar 2017 kunngjorde Day på sosiale medier at hun var gravid og forventet et jentebarn innen et par uker. Hun kunngjorde datterens fødsel 30. januar 2017.

Filmografi og andre verk

Film

Fjernsyn og internett

Videospill

Bøker 
Day har utgitt memoarene You're Never Weird on the Internet (Almost) og selvhjelpsboken Embrace Your Weird: Face Your Fears and Unleash Creativity, samt flere verk relatert til The Guild-serien.

Referanser

Eksterne lenker 
 
 

Youtubere fra USA
Videospill-youtubere
Stemmeskuespillere fra USA
Skuespillere fra USA
Sangere fra USA
Personer fra Huntsville
Fiolinister fra USA
Skuespillere innen videospill